**Návrh**

**Rámcová dohoda č. MAGTS200........**

Uzatvorená podľa ustanovenia § 269 ods. 2 zákona č. 513/1991 Zb. Obchodný zákonník v spojení s § 117 zákona

č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „dohoda“)

# Účastníci dohody

**Kupujúci: Hlavné mesto Slovenskej republiky Bratislava**

Sídlo: Primaciálne nám. 1, 814 99 Bratislava 1

IČO: 00603481

DIČ: 2020372596

Bankové spojenie: Československá obchodná banka, a.s.

Číslo účtu IBAN: SK 23 7500 0000 0000 2582 9413

Zastúpený: Ing. arch. Matúš Vallo - primátor

(ďalej len “Kupujúci”)

a

**Predávajúci:**

Sídlo:

IČO:

DIČ:

IČ DPH:

Bankové spojenie:

Číslo účtu:

Zastúpený:

(ďalej len “Predávajúci”)

Preambula

Hlavné mesto Slovenskej republiky Bratislava ako verejný obstarávateľ podľa ustanovenia § 7 ods.1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ zákon o verejnom obstarávaní“) uzatvára túto dohodu ako výsledok verejného obstarávania na predmet zákazky„Hygienické potreby 2020 - 2022“ v súlade s postupom podľa § 117 zákona o verejnom obstarávaní, s cieľom zabezpečiť bezproblémový chod v oblasti každodenej administratívnej činnosti Hlavného mesta Slovenskej republiky Bratislavy.

# Predmet dohody

* 1. Predávajúci sa zaväzuje dodávať kupujúcemu na vlastnú zodpovednosť v rozsahu a za podmienok dohodnutých v tejto dohode tovar – hygienické potreby pre pracoviská kupujúceho (ďalej len „tovar“) v  predpokladanom rozsahu podľa Prílohy č. 1 tejto dohody: Špecifikácia sortimentu hygienických potrieb.
	2. Kupujúci sa zaväzuje tovar prevziať a zaplatiť dohodnutú cenu vo výške a spôsobom tak, ako je to špecifikované v článku IV tejto dohody.
	3. Predávajúci je povinný dodávať čistiace prostriedky, ktorým bola udelená environmentálna značka EÚ podľa Nariadenia Európskeho parlamentu a Rady (ES) č. 6/2010 z 25.11.2010 o environmentálnej značke EÚ alebo iná environmentálna značka typu I podľa normy EN ISO 14024.

# Dodacie podmienky a miesto plnenia

* 1. Predávajúci bude dodávať tovar kupujúcemu na základe jednotlivých objednávok vystavených kupujúcim počas doby platnosti dohody podľa aktuálnych potrieb kupujúceho, ktorý má právo určiť druh a presné množstvo tovaru v objednávkach. Kupujúci nie je povinný kúpiť od predávajúceho počas doby platnosti dohody hygienické potreby v odhadovaných množstvách uvedených v prílohe č. 1 tejto dohody.
	2. Tovar bude dodávaný na základe písomných objednávok (zadaných prostredníctvom e-mailovej správy alebo písomne poštou) kupujúceho vyhotovených v súlade s ustanoveniami príslušných všeobecne záväzných právnych predpisov a touto dohodou. Predávajúci potvrdí prijatie objednávky kupujúcemu bez zbytočného odkladu najneskôr druhý deň po doručení písomnou formou. Objednávka musí obsahovať odvolanie na túto dohodu, názov a množstvo dodaného tovaru, požadovaný termín a miesto dodania, určenie kontaktnej osoby, ktorá preberie tovar, dátum pečiatku a podpis oprávnenej osoby kupujúceho.
	3. Dohodnutá lehota dodávky tovaru účastníkmi tejto dohody je do 7 pracovných dní odo dňa doručenia objednávky predávajúcemu, ibaže kupujúci v objednávke vzhľadom k povahe zákazky stanoví dlhšiu lehotu.
	4. Predávajúci bude zabezpečovať dodanie tovaru vo svojom mene a na svoje náklady, zodpovedá za to, že dodaný tovar nebude v rozpore s technickými normami a všeobecne záväznými právnymi predpismi platnými v Slovenskej republike, že ho dodá v bezchybnom stave v sortimente a v množstve určenom v objednávke a v lehote podľa ods. 3 tohto článku dohody. Predávajúci zabezpečí dostatočnú ochranu tovaru pred jeho poškodením a znehodnotením.
	5. Lehota podľa odseku 3 tohto článku je pre predávajúceho lehotou záväznou a jej nedodržaním sa dostáva do omeškania.
	6. Miestom plnenia sú pracoviská kupujúceho:

oddelenie vnútornej správy, Primaciálne námestie 1, Bratislava,

oddelenie miestnych daní, poplatkov a licencií, Blagoevova 9, Bratislava,

ubytovňa Kopčany, Kopčianska 90, Bratislava,

ubytovňa Fortuna, Agátova 1, Bratislava,

Krízové centrum REPULS, Budatínska 59/A, Bratislava,

* 1. Pokiaľ kupujúci (osoba zo zoznamu podľa tohto článku bodu 11) nepotvrdí schválenie požadovaného rozpisu tovaru, nebude možné plniť dohodu.
	2. Predávajúci dodá tovar nepoškodený v štandardnej kvalite - v obale, na ktorom bude vyznačený typ výrobku, jeho názov a štandardné údaje, zabezpečí jeho naloženie, prepravu, dodanie do stanoveného miesta plnenia a zloženie v mieste plnenia.
	3. Prevzatie tovaru vykoná osobne poverený zamestnanec kupujúcim, ktorý podľa objednávky skontroluje jeho úplnosť a potvrdí prevzatie na dodacom liste predloženom predávajúcim súčasne s dodaným tovarom. Povinnosť riadne a včas dodať tovar splní predávajúci až dodaním tovaru do konkrétneho miesta plnenia kupujúceho v zmysle objednávky a bodu 5 tohto článku.
	4. Zodpovedný poverený zamestnanec kupujúceho tovar neprevezme, ak nezodpovedá objednávke alebo je viditeľne poškodený obal alebo jeho obsah.
	5. Zoznam poverených zamestnancov - kontaktných osôb kupujúceho, odovzdá kupujúci predávajúcemu bez zbytočného odkladu po nadobudnutí účinnosti tejto dohody. Každú zmenu povereného zamestnanca oznámi kontaktná osoba za kupujúceho kontaktnej osobe za predávajúceho najneskôr do 7 dní odo dňa vzniku zmeny e-mailom alebo telefonicky.

# Cena a platobné podmienky

* 1. Účastníci tejto dohody sa dohodli, že kupujúci za dodávky tovarov uhradí predávajúcemu cenu, ktorá bude určená na základe jednotkových cien stanovených dohodou účastníkov tejto dohody (podľa návrhu na plnenie kritérií na vyhodnotenie ponúk, ktorý predávajúci predložil v rámci svojej ponuky pri zadávaní zákazky) a ktoré tvoria neoddeliteľnú prílohu č. 2 tejto zmluvy – Špecifikácia cenovej ponuky.
	2. Suma DPH k cene tovaru, dodanému v súlade s podmienkami tejto dohody, bude účtovaná vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky sadzby DPH sa vyžaduje úprava formou písomného dodatku k tejto dohode.
	3. Jednotkové ceny uvedené v prílohe č. 2 tejto dohody zahŕňajú všetky náklady predávajúceho, spojené s plnením predmetu dohody, vrátane obalov, nákladov na dopravu a vyloženie tovaru do jednotlivých miest plnenia.
	4. Kupujúci sa zaväzuje uhrádzať predávajúcemu kúpnu cenu na základe faktúry, ktorú je predávajúci oprávnený vystaviť až po riadnom dodaní a prevzatí tovaru na základe objednávky kupujúceho, pričom dodací list, potvrdený určeným zamestnancom kupujúceho bude neoddeliteľnou prílohou faktúry. Lehota splatnosti faktúry je 30 dní odo dňa jej preukázateľného doručenia do sídla kupujúceho uvedeného v záhlaví tejto dohody.
	5. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších právnych predpisov. V prípade, ak faktúra nebude obsahovať tieto náležitosti, kupujúci je oprávnený vrátiť faktúru predávajúcemu na opravu, resp. doplnenie, pričom prestane plynúť lehota splatnosti faktúry podľa ods. 4 tohto článku dohody a nová lehota začne plynúť dňom doručenia opravenej, resp. doplnenej faktúry kupujúcemu.
	6. Zálohové platby a platby vopred sa na účely tejto dohody neposkytujú.

# Zodpovednosť za vady

* 1. Predávajúci zodpovedá za to, že tovar bude riadne zabalený a vybavený na prepravu, bude dodaný vrátane dopravy a vyloženia na mieste plnenia a že bude mať v čase odovzdania a prevzatia kvalitatívne vlastnosti špecifikované v Prílohe č. 1tejto dohody.
	2. V prípade, že tovar bude dodaný s vadami, aj keď sa vada stane zjavnou po prechode nebezpečenstva škody na tovare, kupujúci je oprávnený uplatniť si nároky z vád tovaru v zmysle § 436 až § 441 Obchodného zákonníka v platnom znení.
	3. Záručná doba na dodaný tovar je 24 mesiacov a začína plynúť dňom jeho prevzatia zodpovedným zamestnancom kupujúceho (jeho podpisom na dodacom liste). V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
	4. Za vady, ktoré vznikli alebo vyšli najavo v záručnej dobe, nezodpovedá predávajúci iba vtedy, ak boli preukázateľne spôsobené nesprávnym používaním tovaru alebo nevhodnými prevádzkovými podmienkami, ktoré predávajúci nezapríčinil.
	5. V prípade preukázateľne neodstrániteľnej vady tovaru sa predávajúci zaväzuje dodať kupujúcemu náhradný tovar zodpovedajúcej kvality.

# Vlastnícke právo a nebezpečenstvo škody na tovare

* 1. Vlastnícke právo k tovaru dodanému podľa podmienok, dohodnutých v tejto dohode, prechádza na kupujúceho ihneď po jeho prevzatí a podpísaní dodacieho listu.
	2. Nebezpečenstvo škody na tovare prechádza na kupujúceho dňom jeho prevzatia povereným zamestnancom kupujúceho (jeho podpisom na dodacom liste) v konkrétnom mieste plnenia.

# Sankcie a náhrada škody

* 1. V prípade omeškania predávajúceho s dodávkou tovaru v lehote dohodnutej v tejto dohode je kupujúci oprávnený účtovať predávajúcemu zmluvnú pokutu vo výške 0,05 % z ceny nedodaného tovaru za každý aj začatý deň omeškania.
	2. Ustanovenie ods. Čl. VII1 neplatí v prípade zásahu vyššej moci na strane predávajúceho. V prípade zásahu vyššej moci je dotknutá zmluvná strana povinná túto skutočnosť ihneď oznámiť druhej zmluvnej strane a preukázať jej trvanie.
	3. V prípade ak predávajúci poruší povinnosť uvedenú v čl. II bod 3 tejto zmluvy a kupujúci zistí porušenie tejto povinnosti, uloží kupujúci predávajúcemu pokutu vo výške 200,- eur, a to aj opakovane.
	4. Zaplatením zákonného úroku z omeškania alebo dohodnutej zmluvnej pokuty nie je dotknutý nárok účastníka dohody na náhradu škody v celom rozsahu, ktorá mu preukázateľne vznikne v dôsledku nesplnenia povinností druhým účastníkom dohody.
	5. Kupujúci má právo na náhradu škody, preukázateľne vzniknutej nesplnením vlastnej daňovej povinnosti predávajúceho, platcu DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov, a následne uplatnením ručenia za daň voči kupujúcemu v zmysle § 69b tohto zákona. Kupujúci má zároveň právo uplatniť u predávajúceho trovy konania, ktoré mu vzniknú v konaní s príslušným daňovým úradom podľa § 69b zákona č. 222/2004 Z. z. v platnom znení.
	6. Kupujúci je oprávnený jednostranne započítať svoje pohľadávky voči predávajúcemu, ktoré mu vznikli z dôvodu uplatnenia ručenia za daň voči kupujúcemu v zmysle § 69b zákona č. 222/2004 Z. z. o dani z pridanej hodnoty v znení neskorších predpisov, vrátane trov konania, ktoré mu vznikli v konaní s príslušným daňovým úradom a z dôvodu dlžného poistného na zdravotné poistenie.

# Doba platnosti a ukončenie dohody

* 1. Rámcová dohoda sa uzatvára na dobu určitú – 36 mesiacov odo dňa nadobudnutia jej účinnosti. Platnosť rámcovej dohody končí pred uplynutím tejto lehoty, ak súčet cien všetkých plnení uskutočnených na základe tejto dohody dosiahne v priebehu zmluvného vzťahu sumu 42 763,89 EUR bez DPH, 51 316,67 EUR s DPH.
	2. Zmluvný vzťah je možné ukončiť pred uplynutím doby, na ktorú bol dojednaný:

písomnou dohodou účastníkov dohody,

písomnou výpoveďou kupujúceho,

odstúpením od dohody,

ako aj v prípade podľa § 19 zákona o verejnom obstarávaní.

* 1. Kupujúci môže dohodu vypovedať kedykoľvek, a to aj bez uvedenia dôvodu. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená predávajúcemu.
	2. Ktorákoľvek strana tejto dohody je oprávnená písomne odstúpiť od tejto rámcovej dohody v zmysle § 344 a nasl. Zákona č. 513/1991 Zb. Obchodný zákonník. Strany tejto dohody sa dohodli, že za závažné porušenie zmluvných povinností budú považovať najmä:

ak predávajúci opakovane poruší zmluvné podmienky týkajúce sa najmä nedodržania termínov a kvality napriek opakovaným upozorneniam kupujúceho,

ak kupujúci v rozpore s touto dohodou bezdôvodne neprevezme bezchybný predmet plnenia tejto dohody ani do 30 dní od vyzvania kupujúceho predávajúcim,

ak kupujúci opakovane neuhradí prevzaté plnenie predmetu dohody v termíne do 30 dní po uplynutí dátumu splatnosti.

ak kupujúci zistí, že predávajúci je zverejnený v zozname osôb, u ktorých nastali dôvody zrušenia registrácie dane z pridanej hodnoty podľa § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov, ktorý v zmysle tohto zákona zverejňuje Finančné riaditeľstvo Slovenskej republiky na portáli Finančnej správy Slovenskej republiky.

ak kupujúci zistí porušenie povinnosti predávajúceho uvedenej v čl. II bod 3 tejto zmluvy v dvoch prípadoch.

* 1. Odstúpenie je účinné dňom doručenia oznámenia o odstúpení od dohody druhému účastníkovi dohody.
	2. V prípade ukončenia dohody pred uplynutím dojednanej doby určitej si účastníci dohody vysporiadajú všetky, a to aj finančné záväzky, prevzaté v súlade s podmienkami tejto dohody, o čom vyhotovia písomný protokol.

# Záverečné ustanovenia

* 1. Meniť alebo dopĺňať túto dohodu je možné len na základe dohody oboch účastníkov vo forme očíslovaného písomného dodatku k dohode, ktorý nie je v rozpore s ustanovením § 18 zákonom o verejnom obstarávaní.
	2. Dohoda je vyhotovená v štyroch (4) rovnopisoch s platnosťou originálu, z ktorých predávajúci obdrží dve vyhotovenia a kupujúci dve vyhotovenia.
	3. Zástupcovia účastníkov dohody vyhlasujú, že sú spôsobilí na právne úkony v mene účastníkov podľa osobitných predpisov, podmienkam dohody porozumeli a pristupujú k nim slobodne a vážne bez pocitu tiesne alebo inak nevýhodných podmienok.
	4. Práva a povinnosti účastníkov dohody sa spravujú právnym poriadkom Slovenskej republiky. Účastníci dohody sú povinní rešpektovať zákon o verejnom obstarávaní a v uvedenej súvislosti poskytnúť vyžadovanú súčinnosť. Na zmluvné podmienky účastníkov dohody, ktoré nie sú upravené v obsahu tejto dohody, sa plne vzťahujú príslušné ustanovenia všeobecne záväzných právnych predpisov a v prípade vzniku sporu sa ich účastníci môžu dovolávať.
	5. Táto dohoda nadobúda platnosť dňom jej podpisu oprávnenými zástupcami obidvoch strán tejto dohody a účinnosť dňom nasledujúcim po dni jej zverejnenia na webovom sídle kupujúceho.
	6. Neoddeliteľnou súčasťou tejto dohody sú prílohy:

Príloha č. 1: Špecifikácia sortimentu hygienických potrieb

Príloha č. 2: Špecifikácia cenovej ponuky

* 1. Predávajúci a kupujúci sú povinní si navzájom oznámiť zmenu svojich identifikačných údajov uvedených v záhlaví tejto dohody do 3 pracovných dní odo dňa, kedy k tejto zmene došlo.

Za kupujúceho: Za predávajúceho:

V Bratislave, dňa............... V ................., dňa..............

Ing. arch. Matúš Vallo

primátor .............................................